02020R0194 — SL — 13.10.2020 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

IZVEDBENA UREDBA KOMISIJE (EU) 2020/194

z dne 12. februarja 2020

o določitvi podrobnih pravil za uporabo Uredbe Sveta (EU) št. 904/2010 glede posebnih ureditev za davčne zavezance, ki opravljajo storitve za osebe, ki niso davčni zavezanci, prodajajo blago na daljavo in ali opravljajo nekatere domače dobave blaga







Člen 1

Opredelitev pojmov

V tej uredbi se uporabljajo naslednje opredelitve pojmov:

(1) „neunijska ureditev“ pomeni posebno ureditev za storitve, ki jih opravljajo davčni zavezanci, ki nimajo sedeža v Skupnosti, iz oddelka 2 poglavja 6 naslova XII Direktive 2006/112/ES;

(2) „unijska ureditev“ pomeni posebno ureditev za prodajo blaga na daljavo znotraj Skupnosti, za dobavo blaga v državi članici prek elektronskih vmesnikov, ki omogočajo dobavo, v skladu z odstavkom 2 člena 14a Direktive 2006/112/ES in za storitve, ki jih opravljajo davčni zavezanci, ki imajo sedež v Skupnosti, vendar ne v državi članici potrošnje, iz oddelka 3 poglavja 6 naslova XII Direktive 2006/112/ES;

(3) „uvozna ureditev“ pomeni posebno ureditev za prodajo na daljavo s tretjih ozemelj ali iz tretjih držav uvoženega blaga iz oddelka 4 poglavja 6 naslova XII Direktive 2006/112/ES;

(4) „posebne ureditve“ pomeni neunijsko ureditev, unijsko ureditev in uvozno ureditev.

Člen 2

Funkcije elektronskega vmesnika

Elektronski vmesnik v državi članici identifikacije, s katerim se davčni zavezanec ali posrednik, ki deluje za njegov račun, registrira za uporabo ene od posebnih ureditev in prek katerega ta oseba ali njen posrednik državi članici identifikacije predloži obračune davka na dodano vrednost (DDV) v okviru te ureditve, ima naslednji funkciji:

(a) zagotavljati mora zmogljivost za shranjevanje podatkov in vseh sprememb podatkov, ki jih je treba predložiti v skladu s členom 361 ali členom 369p Direktive 2006/112/ES, in podatkov, ki jih mora vsebovati obračun DDV v skladu s členi 365, 369g ali 369t Direktive 2006/112/ES, preden se ti podatki ali spremembe predložijo;

(b) davčnemu zavezancu ali posredniku, ki deluje za njegov račun, mora omogočati, da predloži ustrezne informacije v zvezi z obračuni DDV prek prenosa elektronske datoteke v skladu s pogoji, ki jih določi država članica identifikacije.

Člen 3

Prenos identifikacijskih podatkov

1. Država članica identifikacije prek omrežja CCN/CSI drugi državi članici prenese naslednje podatke, vključno z vsemi spremembami teh podatkov:

(a) podatke za identifikacijo davčnega zavezanca, ki uporablja neunijsko ureditev;

(b) podatke za identifikacijo davčnega zavezanca, ki uporablja unijsko ureditev;

(c) podatke za identifikacijo davčnega zavezanca, ki uporablja uvozno ureditev;

(d) podatke za identifikacijo posrednika;

(e) identifikacijsko številko, dodeljeno davčnemu zavezancu ali posredniku.

2. Skupno elektronsko sporočilo iz Priloge I se uporablja za prenos podatkov iz odstavka 1 z uporabo naslednjih stolpcev za posamezni primer:

(a) stolpec B za neunijsko ureditev;

(b) stolpec C za unijsko ureditev;

(c) stolpec D za uvozno ureditev za identifikacijo davčnega zavezanca v skladu s členom 369p(1) ali (3) Direktive 2006/112/ES;

(d) stolpec E za uvozno ureditev za identifikacijo posrednika v skladu s členom 369p(2) Direktive 2006/112/ES.

3. Država članica identifikacije prek omrežja CCN/CSI z uporabo skupnega elektronskega sporočila iz Priloge II k tej uredbi nemudoma obvesti drugo državo članico, če je davčni zavezanec:

(a) izključen iz ene od posebnih ureditev ali izbrisan iz identifikacijskega registra ene od posebnih ureditev v skladu s členi 363, 369e ali 369r(1) ali (3) Direktive 2006/112/ES;

(b) prostovoljno preneha uporabljati eno od posebnih ureditev;

(c) zamenja državo članico identifikacije v okviru unijske ureditve ali uvozne ureditve.

4. Država članica identifikacije prek omrežja CCN/CSI z uporabo skupnega elektronskega sporočila iz Priloge II k tej uredbi nemudoma obvesti drugo državo članico, če je posrednik:

(a) izbrisan iz identifikacijskega registra v skladu s členom 369r(2) Direktive 2006/112/ES;

(b) prostovoljno preneha delovati kot posrednik;

(c) zamenja državo članico identifikacije.

5. Individualne identifikacijske številke za DDV, ki so v skladu s členom 369q(1) in (3) Direktive 2006/112/ES dodeljene davčnim zavezancem ali, kot je ustrezno, v zvezi z njimi, si država članica identifikacije in druge države članice med seboj avtomatično izmenjajo prek centralnega registra ali drugega zaupanja vrednega orodja za izmenjavo podatkov na način, ki državam članicam vedno zagotavlja pravilen in posodobljen pregled veljavnosti vseh takih identifikacijskih številk za DDV, ki so jih dodelile vse države članice.

Člen 4

Predložitev obračuna DDV s strani davčnega zavezanca ali posrednika

1. Davčni zavezanec ali, kjer je to ustrezno v primeru uvozne ureditve, posrednik, ki deluje za njegov račun, predloži obračune DDV z zahtevanimi podatki v skladu s členi 365, 369g ali 369 t Direktive 2006/112/ES državi članici identifikacije z uporabo skupnega elektronskega sporočila iz Priloge III k tej uredbi. Stolpec B navedenega skupnega elektronskega sporočila se uporablja za neunijsko ureditev, stolpec C za unijsko ureditev, stolpec D pa za uvozno ureditev.

2. Če davčni zavezanec v zvezi s posebno ureditvijo v davčnem obdobju v nobeni državi članici ne dobavi nobenega blaga ali ne opravi nobene storitve v okviru navedene posebne ureditve in mu ni treba opraviti nobenih sprememb prejšnjih obračunov DDV, se izpolni nični obračun DDV. Za ta namen se izpolnijo le naslednja polja skupnega elektronskega sporočila iz Priloge III:

(a) polja 1, 2, 11 in 24 v zvezi z neunijsko ureditvijo;

(b) polja 1, 2, 21 in 24 v zvezi z unijsko ureditvijo;

(c) polja 1, 1a, 2, 11 in 24 v zvezi z uvozno ureditvijo.

3. Davčni zavezanec ali, kjer je to ustrezno v primeru uvozne ureditve, posrednik, ki deluje za njegov račun, mora vnesti dobave blaga oziroma opravljene storitve, ki se nanašajo na državo članico potrošnje, le, če je bilo blago dobavljeno oziroma so bile storitve opravljene v okviru posebnih ureditev v navedeni državi članici v davčnem obdobju.

Poleg tega mora pri unijski ureditvi davčni zavezanec vnesti dobave iz člena 369 g(2)(a) in (b) Direktive 2006/112/ES, ki se nanašajo na državo članico, iz katere se blago odpošlje ali odpelje, le, če je bilo blago, zajeto z unijsko ureditvijo, odposlano ali odpeljano iz države članice v davčnem obdobju. Prav tako mora davčni zavezanec vnesti opravljene storitve, opravljene iz države članice sedeža, le, če so bile storitve v okviru unijske ureditve opravljene iz navedene države članice v davčnem obdobju.

Člen 5

Prenos podatkov iz obračuna DDV

Država članica identifikacije pošlje podatke, navedene v obračunu DDV iz člena 4(1), prek omrežja CCN/CSI, pri čemer uporabi skupno elektronsko sporočilo iz Priloge III, in sicer:

(a) vsem državam članicam potrošnje, ki so navedene v obračunu DDV;

(b) poleg tega pa v primeru unijske ureditve tudi vsem naslednjim državam članicam, ki so navedene v obračunu DDV: (i) vsem državam članicam, iz katerih je bilo blago odposlano ali odpeljano; (ii) vsem državam članicam sedeža, iz katerih so bile opravljene storitve.

Za namene prvega odstavka država članica identifikacije vsem zadevnim državam članicam prenese splošne podatke iz dela 1 skupnega elektronskega sporočila iz Priloge III skupaj s podatki iz delov 2, 3 in 4 navedenega skupnega elektronskega sporočila, ki se nanašajo na zadevno državo članico.

Člen 6

Enotna sklicna številka

Podatki, preneseni v skladu s členom 5, vsebujejo sklicno številko, ki jo dodeli država članica identifikacije, pri čemer je to enotna številka specifičnega obračuna DDV.

▼M1

Člen 7

Razveljavitev

Izvedbena uredba (EU) št. 815/2012 se razveljavi z učinkom od 1. julija 2021.

Vendar se za predložitev in popravke obračunov DDV v zvezi z opravljanjem storitev, zajetih s katero koli od obeh posebnih ureditev iz Izvedbene uredbe (EU) št. 815/2012, ki so bile opravljene pred 1. julijem 2021, navedena izvedbena uredba še naprej uporablja do 10. avgusta 2024.

▼B

Člen 8

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

▼M1

Uporablja se od 1. julija 2021.

▼B

Ta uredba je v celoti zavezujoča in se neposredno uporablja v vseh državah članicah.









PRILOGA I

Identifikacijski podatki







Stolpec A Stolpec B Stolpec C Stolpec D Stolpec E Številka polja Neunijska ureditev Unijska ureditev Uvozna ureditev (identifikacija davčnega zavezanca) Uvozna ureditev (identifikacija posrednika) 1 individualna identifikacijska številka DDV, ki jo dodeli država članica identifikacije v skladu s členom 362 Direktive 2006/112/ES (1) individualna identifikacijska številka DDV, ki jo dodeli država članica identifikacije v skladu s členom 369d Direktive 2006/112/ES, vključno s kodo države individualna identifikacijska številka DDV, ki jo dodeli država članica identifikacije v skladu s členom 369q(1) ali (3) Direktive 2006/112/ES (2) individualna identifikacijska številka, ki jo dodeli država članica identifikacije v skladu s členom 369q(2) Direktive 2006/112/ES (3) 1a če davčnega zavezanca zastopa posrednik, individualna identifikacijska številka tega posrednika, dodeljena v skladu s členom 369q(2) Direktive 2006/112/ES 2 Nacionalna davčna številka Nacionalna davčna številka (4) 2a identifikacijska številka DDV, če obstaja identifikacijska številka DDV 3 ime družbe ime družbe ime družbe ime družbe 4 tržna imena družbe, če se razlikujejo od njenega imena tržna imena družbe, če se razlikujejo od njenega imena tržna imena družbe, če se razlikujejo od njenega imena tržna imena družbe, če se razlikujejo od njenega imena 5 poln poštni naslov družbe (5) poln poštni naslov družbe (5) poln poštni naslov družbe (5) poln poštni naslov družbe (5) 6 država, v kateri ima davčni zavezanec sedež država, v kateri ima davčni zavezanec sedež, če je to zunaj Unije država, v kateri ima davčni zavezanec sedež država članica, v kateri ima posrednik sedež, ali, če nima sedeža v Uniji, država članica, v kateri ima posrednik stalno poslovno enoto in v kateri prijavi uporabo uvozne ureditve za račun enega ali več davčnih zavezancev, ki jih zastopa 7 elektronski naslov davčnega zavezanca elektronski naslov davčnega zavezanca elektronski naslov davčnega zavezanca elektronski naslov posrednika 8 spletna mesta davčnega zavezanca spletna mesta davčnega zavezanca, če obstajajo spletna mesta davčnega zavezanca 9 kontaktna oseba kontaktna oseba kontaktna oseba kontaktna oseba 10 telefonska številka telefonska številka telefonska številka telefonska številka 11 številka IBAN ali OBAN številka IBAN številka IBAN (6) številka IBAN (7) 12 številka BIC (8) številka BIC (8) številka BIC (6) (8) številka BIC (7) (8) 13.1 individualne identifikacijske številke DDV ali, če te niso na voljo, davčne sklicne številke, ki jih dodelijo države članice, v katerih ima davčni zavezanec stalne poslovne enote, razen države članice identifikacije, ter države članice, iz katerih se blago odpošlje ali odpelje, razen države članice identifikacije (9) oznaka, ali ima davčni zavezanec stalno poslovno enoto v tej državi članici (14) individualne identifikacijske številke DDV ali, če te niso na voljo, davčne sklicne številke, ki jih dodelijo države članice, v katerih ima davčni zavezanec stalne poslovne enote, razen države članice identifikacije (9) individualne identifikacijske številke DDV ali, če te niso na voljo, davčne sklicne številke, ki jih dodelijo države članice, v katerih ima posrednik stalne poslovne enote, razen države članice identifikacije (9) 14.1 poln poštni naslov in tržno ime stalnih poslovnih enot in krajev, iz katerih se blago odpošlje ali odpelje, v državah članicah, razen tistih v državi članici identifikacije (10) poln poštni naslov in tržno ime stalnih poslovnih enot v državah članicah, razen tistih v državi članici identifikacije (10) poln poštni naslov in tržno ime stalnih poslovnih enot v državah članicah, razen tistih v državi članici identifikacije (10) 15.1 identifikacijske številke DDV, ki jih dodelijo države članice za davčne zavezance, ki nimajo sedeža (11) 16.1 elektronska izjava, da davčni zavezanec nima sedeža v Uniji elektronska izjava, da davčni zavezanec nima sedeža v Uniji 16.2. oznaka, ali je davčni zavezanec elektronski vmesnik iz člena 14a(2) Direktive 2006/112/ES (14) 17 datum začetka uporabe ureditve (12) datum začetka uporabe ureditve (12) datum začetka uporabe ureditve (13) 18 datum vloge davčnega zavezanca za registracijo v okviru posebne ureditve datum vloge davčnega zavezanca za registracijo v okviru posebne ureditve datum vloge davčnega zavezanca ali posrednika, ki deluje za njegov račun, za registracijo v okviru posebne ureditve datum vloge za registracijo kot posrednik 19 datum odločitve v zvezi z registracijo, ki jo sprejme država članica identifikacije datum odločitve v zvezi z registracijo, ki jo sprejme država članica identifikacije datum odločitve v zvezi z registracijo, ki jo sprejme država članica identifikacije datum odločitve v zvezi z registracijo, ki jo sprejme država članica identifikacije 20 oznaka, ali je davčni zavezanec del skupine zavezancev za plačilo DDV (14) 21 individualne identifikacijske številke za DDV, ki jih dodeli država članica identifikacije v skladu s členi 362, 369d ali 369q Direktive 2006/112/ES, če je davčni zavezanec pred tem uporabljal katero od navedenih ureditev ali pa jih trenutno uporablja individualne identifikacijske številke za DDV, ki jih dodeli država članica identifikacije v skladu s členi 362, 369d ali 369q Direktive 2006/112/ES, če je davčni zavezanec pred tem uporabljal katero od navedenih ureditev ali pa jih trenutno uporablja individualne identifikacijske številke za DDV, ki jih dodeli država članica identifikacije v skladu s členi 362, 369d ali 369q Direktive 2006/112/ES, če je davčni zavezanec pred tem uporabljal katero od navedenih ureditev ali pa jih trenutno uporablja ►M1 številke posrednika, ki jih dodeli država članica identifikacije v skladu s členom 369q(2) Direktive 2006/112/ES, če je oseba že prej delovala kot posrednik ◄ (1) Upoštevati je treba obliko zapisa: EUxxxyyyyyz, pri čemer xxx pomeni trimestno številčno kodo ISO države članice identifikacije, yyyyy pomeni petmestno številko, ki jo dodeli država članica identifikacije, z pa pomeni kontrolno številko. (2) Upoštevati je treba obliko zapisa: IMxxxyyyyyyz, pri čemer xxx pomeni trimestno številčno kodo ISO države članice identifikacije, yyyyy pomeni šestmestno številko, ki jo dodeli država članica identifikacije, z pa pomeni kontrolno številko. (3) Upoštevati je treba obliko zapisa: INxxxyyyyyyz, pri čemer xxx pomeni trimestno številčno kodo ISO države članice identifikacije, yyyyy pomeni šestmestno številko, ki jo dodeli država članica identifikacije, z pa pomeni kontrolno številko. (4) Obvezno, če v polju 2a ni navedena identifikacijska številka DDV. (5) Navesti je treba poštno številko, če obstaja. (6) Kadar davčnega zavezanca ne zastopa posrednik. (7) Kadar davčnega zavezanca zastopa posrednik. (8) Številka BIC ni obvezna. (9) Če je stalnih poslovnih enot ali držav članic, iz katerih se blago odpošlje ali odpelje, več, uporabite polja 13.1, 13.2 itd. (10) Če je stalnih poslovnih enot in/ali krajev, iz katerih se blago odpošlje ali odpelje, več, uporabite polja 14.1, 14.2 itd. (11) Če države članice dodelijo več kot eno identifikacijsko številko DDV za davčne zavezance, ki nimajo sedeža, uporabite polja 15.1, 15.2 itd. (12) To je lahko v nekaterih omejenih primerih pred datumom registracije za ureditev. (13) ►M1 Datum začetka uporabe ureditve je enak datumu iz polja 19 stolpca D, v primeru predhodne registracije v skladu s tretjim odstavkom člena 2 Izvedbene uredbe Sveta (EU) 2019/2026 pa ne more biti zgodnejši od 1. julija 2021. ◄ (14) V tem polju označite odgovor da/ne.









PRILOGA II

Podatki v zvezi s statusom davčnega zavezanca ali posrednika v registru države članice identifikacije







Individualna identifikacijska številka DDV davčnega zavezanca, ki jo dodeli država članica identifikacije, vključno s kodo države Individualna identifikacijska številka posrednika, ki jo dodeli država članica identifikacije, vključno s kodo države Datum začetka veljavnosti spremembe Razlog za spremembo statusa davčnega zavezanca v registru z uporabo naslednjih kod: (1) davčni zavezanec ali, kjer je ustrezno, posrednik, ki deluje za njegov račun, je državo članico identifikacije obvestil, da davčni zavezanec ne opravlja več storitev in/ali dobavlja blaga iz posebne ureditve; (2) država članica identifikacije domneva, da je davčni zavezanec prenehal opravljati obdavčljive dejavnosti iz posebne ureditve; (3) davčni zavezanec ne izpolnjuje več pogojev, ki morajo biti izpolnjeni za uporabo posebne ureditve; (4) davčni zavezanec stalno krši pravila za uporabo posebne ureditve; (5) davčni zavezanec ali posrednik, ki deluje za njegov račun, je podal zahtevo za prostovoljni izstop iz ureditve; (6) davčni zavezanec je zahteval identifikacijo v novi državi članici identifikacije. Razlog za spremembo statusa posrednika v registru z uporabo naslednjih kod: (2) posrednik ni deloval kot posrednik za račun nobenega davčnega zavezanca, ki uporablja uvozno ureditev, v obdobju dveh zaporednih koledarskih četrtletij; (3) posrednik ne izpolnjuje več pogojev, ki morajo biti izpolnjeni za delovanje kot posrednik; (4) posrednik stalno krši pravila za uporabo uvozne ureditve; (5) posrednik je podal zahtevo za prostovoljno prenehanje delovanja kot posrednik; (6) posrednik je zahteval identifikacijo v novi državi članici identifikacije.









PRILOGA III

Obračun DDV